ddrg/super_eurlex huggingface dataset:
(3)

Finska je v dopisu z dne 26. aprila 2018 Komisijo zaprosila, da jo pooblasti za uporabo fiksnih odstotkov vmesne osnove za izračun osnove za lastna sredstva iz naslova DDV za transakcije v zvezi s storitvami svobodnih poklicev, dobavo novih objektov ali pripadajočih zemljišč in zazidljivih zemljišč ter prevozom potnikov, navedene v točkah 2, 9 in 10 dela B Priloge X k Direktivi 2006/112/ES. Finska je pokazala, da so bili odstotki, uporabljeni za vmesno osnovo v letih od 2014 do 2016 (točki 2 in 10) ter v letih od 2012 do 2016 (točka 9), stabilni. Pooblastilo za uporabo fiksnih odstotkov bi dodatno zmanjšalo upravno breme pri izračunu osnove za lastna sredstva iz naslova DDV za takšne transakcije. Zato bi bilo treba Finsko pooblastiti, da pri izračunu osnove za lastna sredstva iz naslova DDV uporabi fiksne odstotke za storitve svobodnih poklicev, dobavo novih objektov ali pripadajočih zemljišč in zazidljivih zemljišč ter prevoz potnikov.
(3)

Direktiva Komisije (EU) 2018/350 (3), ki je spremenila Direktivo 2001/18/ES, je posodobila Prilogo II k Direktivi 2001/18/ES z vključitvijo in nadgradnjo strožjih smernic EFSA o oceni tveganja gensko spremenjenih rastlin za okolje, sprejetih oktobra 2010 (4), ob upoštevanju, da se Priloga II nanaša na vse GSO in ne zgolj na gensko spremenjene rastline. Odločba 2002/623/ES je bila podlaga za pripravo smernic EFSA. Zaradi navedenega so določbe Priloge II k Direktivi 2001/18/ES zdaj podrobnejše in navodila iz Odločbe 2002/623/ES niso več potrebna.
(1)

Svet je s sklepi z dne 20. septembra 2016 (2), 14. novembra 2016 (3), 28. novembra 2016 (4), 23. januarja 2017 (5), 27. marca 2017 (6), 23. januarja 2018 (7) in 16. aprila 2018 (8) imenoval člane in nadomestne člane Svetovalnega odbora za prosto gibanje delavcev (v nadaljnjem besedilu: Odbor) za obdobje od 25. septembra 2016 do 24. septembra 2018.
(12)

Izvedbeni sklep (EU) 2017/247 se uporablja do 31. decembra 2018. Zaradi trenutnih ugotovitev primerov virusa visokopatogene aviarne influence pri prostoživečih pticah in zlasti trenutnega izbruha, potrjenega na gospodarstvu s perutnino v okrožju Plovdiv v Bolgariji, je tveganje nadaljnjih izbruhov pri perutnini in pticah v ujetništvu vse večje. Zato je primerno podaljšati obdobje uporabe Izvedbenega sklepa (EU) 2017/247 do 31. decembra 2019. To podaljšanje upošteva trenutni razvoj epidemioloških razmer v Uniji v zvezi z visokopatogeno aviarno influenco in ustrezna tveganja za zdravje živali zaradi morebitnih nadaljnjih izbruhov navedene bolezni, pa tudi izkušnje, pridobljene pri uporabi zaščitnih ukrepov med nedavnimi epidemijami, ki so se izkazali za uspešne pri omejevanju stranskega širjenja med perutninskimi kmetijami na najmanjšo možno raven, z izjemo določene širitve v nekaj državah članicah z nekaterimi sistemi gojenja domačih vodnih ptic.
(12)

Izvedbeni sklep Komisije (EU) 2017/263 (5) določa zmanjšanje tveganja in poostrene biovarnostne ukrepe za zmanjšanje tveganja prenosa virusov visokopatogene aviarne influence z divjih ptic na perutnino s preprečevanjem neposrednih in posrednih stikov med temi populacijami ter od držav članic zahteva, da na svojem ozemlju opredelijo območja z izrazitim tveganjem za vnos virusov visokopatogene aviarne influence na gospodarstva s perutnino in drugimi pticami v ujetništvu (v nadaljnjem besedilu: območja z visokim tveganjem), pri čemer morajo med drugim upoštevati epidemiološke razmere in posebne dejavnike tveganja. Navedeni izvedbeni sklep se je uporabljal do 30. junija 2018.
(6)

Zato bi bilo treba do naslednje seje Stalnega odbora za rastline, živali, hrano in krmo v Prilogi k temu sklepu navesti okuženo območje v Belgiji in določiti trajanje navedene regionalizacije.
Port name

BE

BE

BE

BE

BE

BE

BE

BE

BE

BE

BE

BE

BE

BE

BE

BE

BE

BE

BE

BE

BE

BE

BE

BE

BE

BE

BE

BE

BE – objekti in naprave na morju

BE

BE – agregati območij pridobivanja

BE

BE – pretovarjanje z ladje na ladjo

BE

BG – objekti in naprave na morju

DK – objekti in naprave na morju

Mühlheim an der Ruhr

Gieselaukanal in Eider (druga pristanišča)

DE – objekti in naprave na morju – neznano MCA

DE – objekti in naprave na morju – Severno morje

DE – objekti in naprave na morju – Baltsko morje

EE – objekti in naprave na morju

New Ross

IE – objekti in naprave na morju

GR – objekti in naprave na morju

Drugo – Španija, Sredozemlje in Atlantik (jug), vključno z Baleari in Kanarskimi otoki

ES – objekti in naprave na morju – neznano MCA

ES – objekti in naprave na morju – Atlantik (sever)

ES

ES02

ES8PM

ES – objekti in naprave na morju – Sredozemlje in Atlantik (jug), vključno z Baleari in Kanarskimi otoki
(3)

Glede na ta razvoj se je primerno odpovedati uvedbi ukrepov za izkoreninjenje na nekaterih delih zadevnega ozemlja in namesto tega razširiti razmejeno območje, za katerega se uporablja zadrževanje. To razširitev bi bilo treba izvesti takoj, saj se je tveganje nadaljnjega širjenja zadevnega organizma na ostalo ozemlje Unije povečalo z začetkom sezone letenja insektnih vektorjev zgodaj spomladi. Zato bi bilo treba okuženo območje razširiti, da bo zajemalo tiste občine pokrajin Brindisi in Taranto, v katerih so bili odkriti izbruhi zadevnega organizma. To bi prav tako moralo zajemati del pokrajine Bari, za katerega je verjetno, da se je na njem navedeni organizem že razširil in naselil.
Ime Podatki o istovetnosti Razlogi Datum uvrstitve na seznam

„162. Inna Nikolayevna GUZEYEVA (Инна Николаевна ГУЗЕЕВА) Inna Nikolayevna GUZEEVA (Инна Николаевна ГУЗЕЕВА) Inna Mykolayivna HUZIEIEVA (Iнна Миколаївна ГУЗЄЄВА) Datum rojstva: 20.5.1971 Kraj rojstva: Krim Naslov: Simferopol, Lisnivka, Kievska ul. 83, stan. 67 Namestnica vodje krimske volilne komisije. V tej funkciji je sodelovala pri organizaciji ruskih predsedniških volitev 18. marca 2018 v nezakonito priključenih Krimu in Sevastopolu, s čimer je dejavno podpirala in izvajala politike, ki spodkopavajo ozemeljsko celovitost, suverenost in neodvisnost Ukrajine. 14.5.2018

163. Natalya Ivanovna BEZRUCHENKO / Natalia Ivanovna BEZRUCHENKO (Наталья Ивановна БЕЗРУЧЕНКО) Nataliya Ivanivna BEZRUCHENKO (Наталія Iванівна БЕЗРУЧЕНКО) Datum rojstva: 22.8.1979 Kraj rojstva: Simferopol, Krim Naslov: Avtonomne republike Krim, Gresivskij, Kržižanovskogo ul. 5-A, stan. 64 Sekretarka krimske volilne komisije. V tej funkciji je sodelovala pri organizaciji ruskih predsedniških volitev 18. marca 2018 v nezakonito priključenih Krimu in Sevastopolu, s čimer je dejavno podpirala in izvajala politike, ki spodkopavajo ozemeljsko celovitost, suverenost in neodvisnost Ukrajine. 14.5.2018

164. Aleksandr Yurevich PETUKHOV / Aleksandr Yurievich PETUKHOV (Александр Юрьевич ПЕТУХОВ) Oleksandr Yuriyovych PIETUKHOV (Олександр Юрійович ПЄТУХОВ) Datum rojstva: 17.7.1970 Vodja sevastopolske volilne komisije. V tej funkciji je sodeloval pri organizaciji ruskih predsedniških volitev 18. marca 2018 v nezakonito priključenih Krimu in Sevastopolu, s čimer je dejavno podpiral in izvajal politike, ki spodkopavajo ozemeljsko celovitost, suverenost in neodvisnost Ukrajine. 14.5.2018

165. Miroslav Aleksandrovich POGORELOV (Мирослав Александрович ПОГОРЕЛОВ) Myroslav Oleksandrovych POHORIELOV (Мирослав Олександрович ПОГОРЄЛОВ) Datum rojstva: 7.6.1968 Namestnik vodje sevastopolske volilne komisije. V tej funkciji je sodeloval pri organizaciji ruskih predsedniških volitev 18. marca 2018 v nezakonito priključenih Krimu in Sevastopolu, s čimer je dejavno podpiral in izvajal politike, ki spodkopavajo ozemeljsko celovitost, suverenost in neodvisnost Ukrajine. 14.5.2018
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Marius Horia ȚUȚUIANU je 3. aprila 2017 s Sklepom Sveta (EU) 2017/665 (4) kot nadomestni član zamenjal Florina Grigoreja TECĂUJA.
„(83)

Mohammed Omar Ghulam Nabi Naziv: mula. Razlogi za uvrstitev na seznam: vodja vernikov („Amir ul-Mumineen“), Afganistan. Datum rojstva: (a) okrog leta 1966, (b) 1960, (c) 1953. Kraj rojstva: (a) vas Naw Deh, okrožje Deh Rawud, provinca Uruzgan, Afganistan, (b) okrožje Maiwand, provinca Kandahar, Afganistan. Državljanstvo: afganistansko. Datum uvrstitve na seznam ZN:12.4.2000. Drugi podatki: ime očeta je Ghulam Nabi, poznan tudi kot mula Musafir. Je brez levega očesa. Je svak Ahmada Jana Akhundzade Shukoorja Akhundzade. Domnevno se zadržuje na mejnem območju med Afganistanom in Pakistanom. Je pripadnik plemena Hottak. Pregled na podlagi Resolucije Varnostnega sveta 1822 (2008) je bil zaključen 27. julija 2010. Domnevno umrl aprila 2013. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/1427394. Dodatne informacije iz povzetka razlogov za uvrstitev na seznam, ki ga je pripravil Odbor za sankcije: Mohammed Omar je „poveljnik vernikov islamskega emirata Afganistan“ in vrhovni voditelj talibanskega gibanja v talibanski hierarhiji. Zagotavljal je pribežališče Osami bin Ladnu (pokojni) in njegovi mreži Al Kaida v letih pred napadi v Združenih državah 11. septembra 2001. Od leta 2001 je usmerjal delovanje talibanov proti afganistanski vladi in njenim zaveznikom v Afganistanu. Njegovi zavezniki so drugi pomembni vojaški voditelji na tem območju, kot je Jalaluddin Haqqani.“
François Yangouvonda BOZIZÉ (alias: a) Bozize Yangouvonda); b) Samuel Peter Mudde (rojen 16. decembra 1948, v Izu, Južni Sudan))

Naziv: (a) nekdanji vodja države Srednjeafriške republike; (b) profesor

Datum rojstva: (a) 14. oktober 1946; (b) 16. december 1948

Kraj rojstva: (a) Mouila, Gabon; (b) Izo, Južni Sudan

Državljanstvo: (a) Srednjeafriška republika; (b) Južni Sudan

Št. potnega lista: D00002264, izdan 11. junija 2013 (izdal minister za zunanje zadeve, v Jubi, Južni Sudan. Potekel 11. junija 2017. Diplomatski potni list, izdan na ime Samuel Peter Mudde)

Nacionalna matična št.: M4800002143743 (osebna številka na potnem listu)

Naslov: Uganda.

Datum uvrstitve na seznam ZN: 9. maj 2014.

Drugi podatki: Ime matere je Martine Kofio. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5802796.

Informacije iz povzetka razlogov za uvrstitev na seznam, ki ga je pripravil Odbor za sankcije:

François Bozizé je bil uvrščen na seznam 9. maja 2014 na podlagi odstavka 36 Resolucije 2134 (2014) zaradi ‚sodelovanja pri dejanjih, ki ogrožajo mir, stabilnost ali varnost Srednjeafriške republike, ali zagotavljanja podpore tem dejanjem‘.

Dodatne informacije

Bozizé je skupaj s svojimi podporniki spodbujal k napadu na Bangui 5. decembra 2013. Vse od takrat poskuša izvajati operacije za destabilizacijo in na ta način ohranjati napetost v glavnem mestu Srednjeafriške republike. Preden je 24. marca 2013 pobegnil iz Srednjeafriške republike, naj bi tam ustanovil uporniško skupino ‚anti-balaka‘. V sporočilu je svojo milico pozval, naj se nasilno zoperstavi sedanjemu režimu in islamistom. Zagotavljal naj bi tudi finančno in materialno podporo pripadnikom milice, ki si prizadevajo za destabilizacijo trenutne tranzicije in Bozizéjev ponovni prevzem oblasti. Večina pripadnikov skupine ‚anti-balaka‘ prihaja iz srednjeafriških oboroženih sil, ki so se po državnem udaru razkropile po podeželju in jih je Bozizé nato reorganiziral. Bozizé in njegovi podporniki nadzorujejo več kot polovico enot ‚anti-balaka‘.

Sile, zveste Bozizéju, so bile oborožene z jurišnimi puškami, minometi in raketometalci ter so vse pogosteje vpletene v povračilne napade na muslimansko prebivalstvo v Srednjeafriški republiki. Razmere v Srednjeafriški republiki so se po napadu, ki so ga 5. decembra 2013 v Banguiju izvedle sile ‚anti-balaka‘ in v katerem je umrlo več kot 700 ljudi, drastično poslabšale.“
(1)

člen 1 se nadomesti z naslednjim: „Člen 1 Za razvrščanje prašičjih trupov v Španiji se v skladu s točko 1 oddelka B.IV Priloge IV k Uredbi (EU) št. 1308/2013 Evropskega parlamenta in Sveta (*1) odobri uporaba naslednjih metod: (a) naprava, imenovana „Fat-O-Meat'er (FOM)“, in z njo povezane metode ocenjevanja, ki so podrobno opredeljene v delu 1 Priloge; (b) naprava, imenovana „Fully automatic ultrasonic carcass grading (Autofom)“, in z njo povezane metode ocenjevanja, ki so podrobno opredeljene v delu 2 Priloge; (c) naprava, imenovana „Ultrafom 300“, in z njo povezane metode ocenjevanja, ki so podrobno opredeljene v delu 3 Priloge; (d) naprava, imenovana „Automatic vision system (VCS2000)“, in z njo povezane metode ocenjevanja, ki so podrobno opredeljene v delu 4 Priloge; (e) naprava, imenovana „Fat-O-Meat'er II (FOM II)“, in z njo povezane metode ocenjevanja, ki so podrobno opredeljene v delu 5 Priloge; (f) naprava, imenovana „AutoFOM III“, in z njo povezane metode ocenjevanja, ki so podrobno opredeljene v delu 6 Priloge; (g) „ročna metoda (ZP)“ z ravnilom in z njo povezane metode ocenjevanja, ki so podrobno opredeljene v delu 7 Priloge; (h) naprava, imenovana „CSB-Image-Meater“, in z njo povezane metode ocenjevanja, ki so podrobno opredeljene v delu 8 Priloge. Ročna metoda ZP z ravnilom iz točke (g) prvega odstavka se odobri samo za klavnice: (a) kjer število zakolov letno v povprečju ne presega 500 prašičev na teden ter (b) ki imajo klavno linijo z zmogljivostjo predelave največ 40 prašičev na uro. (*1) Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).“"
Popravek Sklepa Komisije (EU) 2018/813 z dne 14. maja 2018 o sektorskem referenčnem dokumentu v zvezi z najboljšimi praksami okoljskega ravnanja, kazalniki okoljske uspešnosti za posamezne sektorje in merili odličnosti za kmetijski sektor v skladu z Uredbo (ES) št. 1221/2009 Evropskega parlamenta in Sveta o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS)

( Uradni list Evropske unije L 145 z dne 8. junija 2018 )

Stran 11, preglednica 2.3 se glasi:

„Preglednica 2.3 Pomembnost najboljših praks okoljskega ravnanja, opisanih v tem dokumentu, za 12 glavnih vrst kmetij (temno siva: zelo pomembna; svetlo siva: je lahko pomembna; bela: ni pomembna ali je le delno pomembna) Najboljša praksa okoljskega ravnanja Intenzivna mlečna živinoreja (*1) Ekstenzivna mlečna živinoreja Intenzivna govedoreja (*1) Ekstenzivna govedoreja Ovčereja Intenzivna prašičereja (*1) Intenzivna reja perutnine (*1) Ekstenzivna reja prašičev in perutnine Žita in olja Okopavine Sadje in zelenjava, gojena na prostem Gojenje sadja in zelenjave v zaprtih prostorih 3.1.1 3.1.2 3.1.3 3.1.4 3.1.5 3.1.6 3.1.7 3.2.1 3.2.2 3.2.3 3.2.4 3.3.1 3.3.2 3.3.3 3.3.4 3.4.1 3.4.2 3.4.3 3.4.4 3.4.5 3.5.1 3.5.2 3.5.3 3.5.4 3.6.1 3.6.2 3.6.3 3.6.4 3.6.5 3.6.6 3.6.7 3.7.1 3.7.2 3.7.3 3.7.4 3.7.5 3.7.6 3.7.7 3.8.1 3.8.2 3.8.3 3.8.4 3.9.1 3.9.2 3.10.1 3.10.2 3.10.3 3.10.4

(*1) Najboljše prakse v zvezi s proizvodnjo poljščin se lahko uporabljajo na območjih kmetije, namenjenih proizvodnji krme, ali na kmetijah, ki prejemajo prašičji in perutninski gnoj za nanos gnojevke.“
(3)

Po preučitvi vseh drugih finančnih možnosti za odziv na nepredvidene okoliščine v okviru zgornje meje za obveznosti za leto 2017 iz razdelkov 3 (Varnost in državljanstvo) in 4 (Evropa v svetu) večletnega finančnega okvira in po uporabi instrumenta prilagodljivosti v celotnem znesku 530 milijonov EUR, ki je na voljo v letu 2017, se zdi, da bo treba sprostiti varnostno rezervo za odzivanje na potrebe, ki izhajajo iz migracijske, begunske in varnostne krize, in sicer s povečanjem odobritev za prevzem obveznosti v okviru splošnega proračuna Unije za proračunsko leto 2017 nad zgornjo mejo za obveznosti v razdelkih 3 in 4 večletnega finančnega okvira.
(1)

Namen Evropskega sklada za prilagoditev globalizaciji (ESPG) je delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, in samozaposlenim osebam, ki so iz istih razlogov opustile dejavnost, zagotoviti podporo in jim pomagati pri njihovi ponovni vključitvi na trg dela.
SL Uradni list Evropske unije L 344/1

SKLEP SVETA (EU) 2017/2428

z dne 30. novembra 2017

o sklenitvi Protokola k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani zaradi upoštevanja pristopa Republike Hrvaške k Evropski uniji v imenu Evropske unije in njenih držav članic

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti členov 207 in 209 v povezavi s točko (a) člena 218(6) Pogodbe,

ob upoštevanju Akta o pristopu Republike Hrvaške in zlasti člena 6(2) Akta,

ob upoštevanju predloga Evropske komisije,

ob upoštevanju odobritve Evropskega parlamenta (1),

ob upoštevanju naslednjega:

(1) V skladu s Sklepom Sveta 2014/718/EU (2) je bil Protokol k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani (v nadaljnjem besedilu: Protokol) podpisan s pridržkom njegove poznejše sklenitve.

(2) Protokol bi bilo treba odobriti –

SPREJEL NASLEDNJI SKLEP:

Člen 1

Protokol k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani zaradi upoštevanja pristopa Republike Hrvaške k Evropski uniji se odobri v imenu Evropske unije in njenih držav članic.

Besedilo Protokola je priloženo k temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e), da v imenu Evropske unije in njenih držav članic deponira(-jo) listino o odobritvi iz člena 4(1) Protokola.

Člen 3

Ta sklep začne veljati na dan sprejetja.

V Bruslju, 30. novembra 2017 Za Svet Predsednica K. SIMSON

(1) Odobritev z dne 8. junija 2016.

(2) Sklep Sveta št. 2014/718/EU z dne 8. oktobra 2014 o podpisu Protokola k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani zaradi upoštevanja pristopa Republike Hrvaške k Evropski uniji v imenu Evropske unije in njenih držav članic (UL L 300, 18.10.2014, str. 3).
(1)

Odločba št. 406/2009/ES Evropskega parlamenta in Sveta (2) določa dodeljene letne emisije za vsako državo članico za vsako leto v obdobju od 2013 do 2020 ter mehanizem za letno oceno skladnosti z navedenimi ravnmi. Dodeljene letne emisije za države članice so navedene v Sklepu Komisije 2013/162/EU (3) in izražene v tonah ekvivalenta CO2. Prilagoditve dodeljenih letnih emisij za vsako državo članico so določene z Izvedbenim sklepom Komisije 2013/634/EU (4).
(3)

Komisija je 26. in 27. septembra 2017 v Romuniji opravila misijo okrepljenega nadzora z namenom spremljanja na kraju samem v skladu s členom -11(2) Uredbe Sveta (ES) št. 1466/97. Potem ko je Komisija svoje predhodne ugotovitve sporočila romunskim organom, da podajo pripombe, je 24. oktobra 2017 o svojih ugotovitvah poročala Svetu. Te ugotovitve so bile pozneje javno objavljene. Komisija v poročilu ugotavlja, da romunski organi ne nameravajo ukrepati na podlagi priporočila Sveta z dne 16. junija 2017. Organi so navedli, da njihov cilj za leto 2017 ostaja nominalni primanjkljaj v višini 3 % BDP. Glede na pozitivno in vse večjo proizvodno vrzel bi to vodilo v poslabšanje strukturnega primanjkljaja v letu 2017, kar je v nasprotju s tem, kar je določeno v priporočilu Sveta. To je jasen znak ekspanzivne fiskalne politike.
(3)

Sporazum je namenjen spodbujanju trgovine z ekološkimi proizvodi, prispevanju k razvoju in širitvi ekološkega sektorja v Uniji in Republiki Čile ter doseganju visoke ravni upoštevanja načel iz pravil o ekološki pridelavi, jamstva sistemov nadzora in neoporečnosti ekoloških proizvodov. Sporazum je namenjen tudi izboljšanju zaščite zadevnih ekoloških logotipov Unije in Republike Čile in izboljšanju regulativnega sodelovanja med pogodbenicama pri vprašanjih, povezanih z ekološko pridelavo.
(2)

Cilj programa PRIMA je izvajanje skupnega programa za okrepitev raziskovalnih in inovacijskih zmogljivosti ter razvoj znanja in skupnih inovativnih rešitev za agroživilske sisteme, da bi dosegli njihovo trajnost, ter za celostno oskrbo in gospodarjenje z vodo v Sredozemlju, da bi ti sistemi ter ta oskrba in gospodarjenje postali odpornejši na podnebne spremembe, učinkovitejši, stroškovno učinkovitejši ter bolj okoljsko in socialno trajnostni ter bi prispevali k odpravljanju težav, povezanih s pomanjkanjem vode, prehransko varnostjo, prehrano, zdravjem, dobrim počutjem in migracijami, vse od njihovega izvora.
SL Uradni list Evropske unije L 326/36

SKLEP SVETA (EU) 2017/2271

z dne 30. novembra 2017

o sklenitvi Protokola k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani, v imenu Unije in njenih držav članic, zaradi upoštevanja pristopa Republike Hrvaške k Evropski uniji

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti členov 207 in 209 v povezavi s členom 218(6)(a) Pogodbe,

ob upoštevanju Akta o pristopu Republike Hrvaške in zlasti člena 6(2) Akta,

ob upoštevanju predloga Evropske komisije,

ob upoštevanju odobritve Evropskega parlamenta (1),

ob upoštevanju naslednjega:

(1) V skladu s Sklepom Sveta (EU) 2016/949 (2) je bil Protokol k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani zaradi upoštevanja pristopa Republike Hrvaške k Evropski uniji podpisan dne 31. oktobra 2016 s pridržkom njegove poznejše sklenitve.

(2) Protokol bi bilo treba odobriti –

SPREJEL NASLEDNJI SKLEP:

Člen 1

Protokol k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani zaradi upoštevanja pristopa Republike Hrvaške k Uniji se odobri v imenu Unije in njenih držav članic.

Besedilo Protokola je priloženo temu sklepu.

Člen 2

Predsednik Sveta v imenu Unije in njenih držav članic pošlje uradno obvestilo iz člena 4(1) Protokola (3).

Člen 3

Ta sklep začne veljati na dan sprejetja.

V Bruslju, 30. novembra 2017 Za Svet Predsednica K. SIMSON

(1) Odobritev z dne 16. maj 2017 (še ni objavljena v Uradnem listu).

(2) Sklep Sveta (EU) 2016/949 z dne 6. junija 2016 o podpisu Protokola k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani, v imenu Unije in njenih držav članic, zaradi upoštevanja pristopa Republike Hrvaške k Evropski uniji (UL L 159, 16.6.2016, str. 1).

(3) Generalni sekretariat Sveta bo v Uradnem listu Evropske unije objavil datum začetka veljavnosti Protokola.
Prehranska dopolnila, kot so opredeljena v Direktivi 2002/46/ES, razen prehranskih dopolnil za dojenčke, majhne otroke, otroke in mladostnike, mlajše od 14 let.

100 mg/dan
(2)

V skladu s členom 229(1) in (2) Sporazuma lahko Skupni svet CARIFORUM-EU (v nadaljnjem besedilu: Skupni svet) sprejme sklepe, ki so zavezujoči za pogodbenice in države podpisnice CARIFORUMA, ki sprejmejo vse potrebne ukrepe za njihovo izvrševanje v skladu z notranjimi pravili vsake od pogodbenic in držav podpisnic CARIFORUMA.